સોલંકી વધુમાં કહે છે, ‘રાષ્ટ્રીય કક્ષા માટે કબડ્ડીના ખેલાડીઓ તૈયાર કરવા સારા કોચિંગની જરૂર પડે છે. ગુજરાતમાં કબડ્ડીના કોચ આંગળીના વેઢે ગણાય તેટલા જ છે. અમારા એસોસિયેશન દ્વારા દર વર્ષે જુનિયર, સિનિયર અને ઓપન એમ ત્રણ કેટેગરીમાં બોય્ઝ અને ગર્લ્સની સ્પર્ધાઓ યોજીએ છીએ. જે માટે સ્થાનિક લોકો પાસેથી ખર્ચ ઉઘરાવીએ છીએ. હકીકતમાં આ જવાબદારી રાજ્ય સરકારની છે. સરકારે આ માટે ફંડ પૂરું પાડવું જોઈએ. છેલ્લાં ત્રણેક વર્ષથી ફંડની માગણી છતાં સરકાર કોઈ મદદ કરતી નથી.’